**OŠ TONE PERUŠKA PULA**

**POLJANA SV. MARTINA 6, PULA**

**VIJEĆE RODITELJA**

**Zapisnik s 4. sjednice Vijeća roditelja OŠ Tone Peruška održane**

 **11.05.2022. u 17:00 h online putem Zoom aplikacije u 18 sati**

  **Dnevni red:**

1. **Verifikacija zapisnika Vijeća roditelja s prethodne sjednice**
2. **Izbor zapisničara**
3. **Predstavljanje Kućnog reda škole**
4. **Predstavljanje Etičkog kodeksa škole**
5. **Upoznavanje roditelja o stanju sigurnosti, provođenju mjera, te mjerama poduzetim u cilju zaštite prava učenika od strane ravnatelja**
6. **Razno**

**Zaključci sa sjednice:**

1. Ravnatelj K. Cinkopan je izvijestio roditelje da je inspektorica na posljednjem inspekcijskom pregledu tražila da se donese novi Kućni red koji će biti usklađen s pozitivnim propisima. Ravnatelj smatra da je Kućni red ispravno sastavljen te da obuhvaća sve potrebno od ponašanja učenika, nastavnika, roditelja, što se smije i ne smije raditi u školi itd. Ravnatelj je dužan upoznati roditelje s novim Kućnim redom škole jer je ovoga petka Školski odbor, i po nalogu inspekcije treba biti riješen. Svi članovi Vijeća roditelja dobili su pisane materijale za sjednicu.
2. Ravnatelj K. Cinkopan rekao je da je dokument Etički kodeks dosta blizak Kućnom redu, obuhvaća učitelje, stručne suradnike, učenike i roditelje. Sugerira da se o eventualnoj promjeni razmatra u narednom periodu. Inspektorica je na posljednjem inspekcijskom pregledu zaključila da je ovaj dokument donesen 2009. godine pa preporučuje da se revidira i ponovo usvoji, no budući i da nema neki rok važenja, ravnatelj ostavlja naredni period otvoren za njegove izmjene, najvjerojatnije najesen.
3. Ravnatelj je obavijestio roditelja da su u cilju zaštite učenika završeni radovi na krovu škole koji je kompletno promijenjen, bio je u iznimno lošem stanju. Radovi su izvedeni u periodu dok se održavala nastava, ali izvođač radova je bio jako kooperativan i nije bilo potrebe premještati nastavu (druga smjena).

Sjednica je završila u 19:15 h.